text: Sønderjyske træner til Europa på dansk græs
  08 juni 2016 kl. 15.21
  Sølvmedaljevinderne rejser ikke udenlands på træningslejr, men bliver hjemme hos folket i Sønderjylland.
  Danske superligaklubber rejser normalt på træningslejr i Sydeuropa som optakt til en ny sæson.
  Men Sønderjyskes sølvmedaljevindere bliver – hovedsagligt – på dansk græs i Sønderjylland.
  Sønderjyske har første træning den 20. juni kl. 10.00 efter en velfortjent ferie. De træder ind i anden kvalifikationsrunde af Europa League torsdag den 14. juli.
  Allerede weekenden efter er der premiere på superligaen, hvor Sønderjyske hjemme tager imod AGF.
  Testkampene bliver spillet rundt omkring i landsdelen med opgør i Kliplev og Augustenborg og en træningslejr i Tønder.
  Fredag den 24. juni gælder det den første testkamp, når norske Start Kristiansand gæster Sydbank Park i Haderslev.
  Mandag den 27. juni klokken 16.00 gælder det styrkeprøven mod Lyngby. Et opgør, der afvikles i Augustenborg.
  Fra 29. juni til 1. juli er holdet på træningslejr i Tønder. Træningslejren afsluttes med en testkamp mod FC Fredericia.
  Generalprøven afvikles hos tyske Holstein Kiel, hvor kampstart er 8. juli klokken 18.00.
  Der er lodtrækning til Europa League i Geneve mandag den 20. juni, hvor Kommunikations- og marketingchef Kell Haugaard fra Sønderjyske vil være til stede.
  Testkampe
  Fredag 24. juni kl. 14.00 Sydbank Park, HaderslevSønderjyske – Start Kristiansand Mandag 27. juni kl. 16.00 i AugustenborgSønderjyske – Lyngby Fredag 1. juli kl. 16.30 i KliplevSønderjyske – FC Fredericia Fredag 8. juli kl. 18.00 i KielHolstein Kiel – Sønderjyske
  
  